68 
en god Meter ud, men saa skraaner Bunden pludselig meget stejlt 
nedefter til flere Meters Dybde. Paa dette Sted sidder de fleste 
Eksemplarer; nogle faa gaar saa langt ind, at man kan tage dem 
ved at vade. 
Længere ude langs Aaen findes paa mange Steder Sandbund ; 
flere Steder er Bunden endog dækket med hele store, sandstens- 
agtige Flager. Paa Grund af denne Bundart og det lidet kalk- 
holdige og ret hurtigtløbende Vand kommer Lokaliteten her i Varde 
Aa i nogen Grad til at ligne saadanne Lokaliteter, hvorpaa Flod- 
perlemuslingen findes i Sandstensomraadet i Sachsen, og det er 
disse Forhold, der betinger dens Trivsel i Aaen. 
Mærkeligt nok fandt jeg den ikke længere ude langs Aaen; 
men dels er Bunden dér paa mange Steder fintsandet, hvilket Mus- 
lingen ikke sætter Pris paa, dels tillod min Tid mig ikke at iværk- 
sætte en mere indgaaende Undersøgelse, saaledes at jeg maatte 
indskrænke mig til at søge langs Bredden og foretage nogle enkelte 
Skrabninger. 
Margaritana har sikkert levet i Aaen i lange Tider. Fiskerne 
kendte den godt, idet de undertiden ude i Løbet fik den i deres 
Garn. De havde aabenbart en Anelse om, at den kunde huse 
Perler, thi — efter hvad de fortalte mig — lukkede de ofte de 
fangede Muslinger op, men aldrig havde de fundet Perler deri. Der 
kan være en Mulighed for, at den tilfældig er indslæbt; thi tid- 
ligere, inden Vestjylland havde faaet sin Havn i Esbjerg, kom der 
mange Smaaskibe, saaledes ogsaa norske og svenske til Varde; 
men der er størst Sandsynlighed for, at den har været der i lange 
Tider. Fornylig er den under ingen Omstændigheder indført; thi 
den har været i Aaen, saalænge Fiskerne kan huske tilbage. 
Ejendommeligt er det, at dens Forekomst i Aaen saa længe er 
forblevet ukendt; men det maa vel tilskrives den noget afsides 
Beliggenhed, Varde har. At. den dog har været kendt fra dette 
Sted tidligere, blev mig meddelt, da jeg paa et Møde i Dansk 
Naturhistorisk Forening foreviste de indfangede Muslinger. For en 
Snes Aar siden har Hr. Apoteker Teilmann-Friis faaet tilsendt 
nogle Eksemplarer derfra, men han har intet offentliggjort derom, 
ejheller meddelt det til andre Malakologer. 
Flodperlemuslingen kendes let fra de andre danske Unionider 
paa sin langstrakte Form, konkave Underrand og sorte Farve; det. 
